bavarian-nlp/barwiki-20250901 huggingface dataset:
BAM-Portal

S BAM-Portal is a Recherche-Portal fian Bestand vo oin beteiligtn Bibliothekn, Archivn, Museen und weidan Quejn in Deitschland. Im Grund is dees a Suachmaschin (mitm freien Programm "Lucene"), mit dea wo ibagreifend noch kuiturejn Informationa bzw. Objektn (Biacha, Archivalien, Exponatn) gsuacht wean ko. De Suacheagebnis san nacha aa mit de Netzseitn vo de beteiligtn Institutiona vaknipft.
Betriebm iss BAM-Portal zlezt vo am Konsortium aus im "Bibliotheksservice-Zentrum Baden-Württemberg (BSZ)", im "Landesarchiv Baden-Württemberg" und da "Stiftung Preußischer Kulturbesitz" worn. Da Datnbstand hod im Juli 2009 41.000.000 Nochweis betrogn. 2015 is as Portal eigstejt worn.
Uranos

Uranos (, "Ouranos", latein: "Uranus", "Coelus" oder "Caelum", "Himmelsgwejb") is in da griachischn Mythologie da Himmesgod ois peasonifiziata Himme. In da easchtn Generation vo de griachischn Gedda (Protogenoi) is a da Wejdheascha. Ea is da Voda vo de Titana und da Grossvoda vo de olympischn Gedda.
Sei Muada is de Gaia («Eadn»), de wo eam duach Jungfraunzeigung gschoffa hod. Ea wor s easchte Monsbuid auf da Wejd.
Da Schepfungs-Mythos.
Mit seina Muada Gaia hod da Uranos vui Kinda zeigt: ois easchtas de Titana, drei Kyklopn und drei Hekatoncheiren. Koans vo seine Kinda hoda megn. Ea hod se an Spass draus gmocht, se mit seim Riesnphallus imma wiedea in de Gaia zruckzstessn. In iam Zorn hod de Gaia iare Kinda ogstift eanan Vodan umzbringa. Dazua hods a Riesnsiche gmocht. De Kinda worn daschreckt und hom eanan Vodan ned umbringa woin. Nua oana, da Kronos hod zletzt gsogt, dass as mocha dadat.
Wia da Uranos s naxte Moi zua Gaia keman is und mit ia schlofa woit, hod eam da Kronos mit dera Siche entmont.
Aus de Bluadstropfa, wo zua Ead gfoin san, hod de Gaia de drei Furien (Erinyen), de Gigantn und de Meliadn (Meliai - de Melischen Nymphn - Eschennymphn - Dryaden, de Daimona vo da Rache und rohn Gwoit). Seitdem san de Erinyen de Rachegeista vo jeda Muada af da Wejd.
Ausm Sama vom obschnittan Gschlecht, wo ins Mea gfoin is, is de Aphrodite entstandn.
Noch da Entmonung vom Uranos hod da Kronos de Wejdheaschoft ibanomma.
Abchasien

Abchasien [] (/"Aṗsny"; /"Apchaseti"; /"Abchasija") is a as Schwoaze Meer grenzade Republik am Siadn vom Kaukasus, de wos oba vejkarechtle a Teil vo Georgien is, de facto oba unabhängig is. Sechs Staatn hamd d staatliche Souveränität vo Abchasien okennd: Russland, Nicaragua, Venezuela, Nauru, Tuvalu und Vanuatu.
Georgien, d USA und d NATO sengand oba Abchasien ois a vo Russland okkupierts georgischs Gebiet. D Eihwohnazoi wa anno 2011 noch arana offiziejn Schatzung bei 242.862, a da Flächn hods 8.600 km².
Eadkund.
Abchasien ligt siadle vom Kaukasus a da Noadkistn vom Schwoazn Meer westle vom Fluss Enguri in Georgien. As bis auf an schmoia, fia d landwiadschaft heagnummana Kistnstroaf recht gebirgige Land darreicht a Hähn vo iba 4000 Meda. Am Arabika-Massiv ligt d Voronya-Höhle. Mid mindestns 2190 Meda is de diafste bekann Höhle auf da Wejd.
Wegam Schutz vo de Gebiagszieg hod da Kistnstroaf a subtropischs Klima, wos Abchasien a da Sowjetzeid zu am beliebtn Feriengebiet gmocht hod. As woame Klima is guad fian Obau vo Tabak, Tä, Wei und fia Obst, a so, dass d Landwiadschaft und d Nahrungs- und Gnussmittlindustrie zu de wichtigstn Wiadschaftszweige vom Lands gheand.
Städte.
Abchasien hod (noch da Auffassung vo da Regiarung in Sochumi) nei Oatschaftn mim Stadus vo arana Stod, vo dene wo simme Rajonhauptstädte hand. Nochm georgischn Recht hand zwoa vo dene (mid * ozoagt) koi Städte, sondan „Gloastädte“.
Britischs Territorium im Indischn Ozean

As Britische Territorium im Indischn Ozean (engl.: "British Indian Ocean Territory") is a Britischs Ibasägebiet, des wos heid grod nu an Chagos-Archipe umfosst.
Eadkunde.
Da Archipe bestehd aus sechs Atolle mi eba 60 zum groußteil unbewohnte gloane Insln. Ling duads bei . De gresste Insl is Diego Garcia am Atoll wos genau a so hoaßt. D andan Atolle hand d Grouße Chagosbeng, da gresste Atollkomplex vo da Wejd (mid Nelsons Island, Danger Island und Three Brothers), Peros Banhos, d Salomoninsln, d Egmont-Insln, sowia as Blenheim-Riff, des wos grod bei Niadrigwossastand d Wossaobafläch darreicht und gloane Insln hod.
D Insln dastreckand se iabara Sägebiet vo 54.400 Quadratkilomeda. Olle Insln zammzejd hamd a Flächn vo grod 60 Quadratkilomeda.
Flora und Fauna.
As Chagos Archipelago is oas vo de am bestn gschitztn tropischn Inselsysteme. De Insln hamd an Lemsraum fia an Haufa Oatn, voa oim fia Seevegl. De Insln hamd 10 Important Bird Areas (IBA) und as Barton Point Reserve z Diego Garcia, wos de wejdweid gresste Population vo Rotfußtölpel (Sula sula) hod.
Bvejkarung.
D Eihwohna vo de Insln, d ilois oda Chagossianer, hand ab 1966 zwangsumgsiedlt und lemand seitdem in Mauritius und auf de Seychellen und a oi in Großbritannien. De Insln hand heind unbewohnt bis auf oan Militärstützpunkt auf da Insl Diego Garcia, den wos Großbritannien mid USA betreibt.
Mahmud Ahmadinedschad

Mahmud Ahmadinedschad ; weidare Schreibweisn: "Mahmūd Ahmadī-Nežād", "Ahmadineschad", "Ahmadi-Nedschad", "Ahmadinäiad" und "Ahmadinezhad"; * 28. Oktoba 1956 in Aradan bei Garmsar) is a ultrakonservativa iranischa Polidika und woa vum 3. August 2005 bis zum 3. August 2013 da sechste Presidend vu da Islamischen Republik Iran. Außenpolidisch hielt ea Bziehungen zu Hugo Chavez (Venezuela), Bashar al-Assad (Syrien) und Alexander Lukaschenko (Weißrussland). Ea woa sear vafeindet mid USA und Israel.
Kronos

Kronos (griach. ) is in da griachischn Mythologie da jingste Bua vo da Gaia ("Eadn") und vom Uranos ("Himme") und da Voda vom Zeus. Ea is da Ofiara vo de Titana und hod vom Uranos de Wejdheaschoft ibanomma. Sei Pendant in da remischn Mythologie is da Saturn(us).
De Heakumpft vom Nama is umstrittn. Dea Healeitung vo de Orphika vom Zeitgod Chronos ("Χρόνος") is oba foisch. Woarscheinle kimpt da Nama aus da vorgriachischn Zeit. Uaspringle worns woi zwoa Gedda, wo mitanana vaschmoizn worn san.
Mythos.
Da Kronos wor da Sohn vom Uranos und vo da Gaia. Da Uranos hod seine Kinda oba ned megn und hod se in an Tartaros vabannt. Deswegn hod de Gaia de weidan Kinda, de Titana, vor eam vasteckt. Nacha hods in Kronos ogstift sein Vodan mit ana Siche z entmona. Da Kronos is so da Heascha vo da Wejd worn und domit hods Goidne Zeitoida ogfanga. Nacha hod da Kronos sei Schwesta Rhea (Rheia) zua Frau gnomma. Aus Angst, dass a vo seine Kinda obgsetzt wead, hod a oi gfressn: de Hestia, de Demeter, de Hera, in Hades und in Poseidon, de "Kroniden". Nua sein jingstn Buam, Zeus, hod de Rhea af Rotschlog vo da Gaia und vom Uranos in da Hejn vom Psychro af Kreta brocht und do vasteckt. Da Kronos hod zua Taischung vo ia an eingwickltn Stoa griagt und vaschlunga. So is da Zeus afgwoxa und hod spoda sein Voadan mit List und Gwoit ibawundn. Draf hod da Kronos zeascht in vaschlunganan Stoa und nacha seine Kinda wieda ausgspiebm. Da Zeus is so zan Wejdheascha worn. Dea Stoa is vo eam in de Kuitsteddn Pytho (Delphi) brocht worn.
Titan

De Titana (, Oazoi: Titan ) san in da griachischn Mythologie de Riesn-Gedda, de wo im Goidnan Zeitoida gheascht hom. Wia de Kyklopn und Hekatoncheiren sans Kinda vo da Gaia und vom Uranos. Im Titanakampf sans nacha vo de oplympischn Gedda gschlogn und in de Untawejd, in Tartaros, triebm worn.
Des griachische Wort „τιταίνω/titainō“ hoasst „si recka“.
Bart Simpson

Da Bart Simpson is oane vo de Hauptfigurn vo da Zeichntrick-DeVau-Serie Die Simpsons. Im Original werd a vu Nancy Cartwright synchronisiert. De Figua stammt vum Matt Groening, derse im Oftrog vu James L. Brooks entworfa hod. Ea guit ois Sohn vu Homer und Marge Simpson und is da Bruada vu Lisa und Maggie Simpson. Ea is reböllisch, ausglassa und hod koan Reschpekt voa Audoritätspersonen.
Demeter

Demeter () is in da griachischn Mythologie a dreifoitige Muadageddin. Se is amoi Jungfrau, Muada oda Oids Weib. Se steht fia de Fruchborkeit vo da Eadn, vom Droad, vo da Soot und vo de Joareszeitn. Ia remisches Pendant is de Ceres.
Doarstejung.
Ois dreifoitige Geddin zoagt sa si amoi ois Kore (Jungfrau, Fruajoarsgeddin), ois Demetrie (Muada, Summa- und Eantegeddin) und ois Persephone (Oids Weib, Todes- und Wintageddin).
Moast wead de Demeter mit Woaznearn und Mohnbleamen dorgstejt, oft aa mit andan Bleamen, Sama und Frichtn. Iare Viecha san de Sau und da Delfin, wo s draf reidn duat, oba aa de Beinln san ia zuagordnet. Ia Zepta is de Doppeaxt (Labrys), de wo aa ba de Amazona und af Kreta a kultisches Symboi gwen is.
Mythos.
Demeter is de Dochta vo de Titana Kronos und Rhea und und so de Schwesta vo da Hestia, vom Poseidon, vom Zeus, vo da Hera und vom Hades. Mitm Zeus hod se de Dochta Persephone, mit iam Gspusi Iasion in Buam Plutos, de Personifiziarung vom Reichdum.
Mit da stuischweigendn Zuastimmung vom Zeus entfiat da Hades de Persephone, de Dochta vo da Demeter, in de Untawejd. De Traua vo da Demeter wor so gross, dass de Pflanzna nimma gwoxn san, de Baam hom koa Frucht mea drogn und de Viecha hom si nimma vameat. Wia nacha no de Menschn ogfanga hom z steam, hom de Olympia in Hades zwunga, de Persephone freizlossa. Aus Freid driba hod de Demeter de Eadn wieda fruchtbor gmocht. Zletzt hod da Zeus an Kompromiss duachgsetzt. A hoibs Joar hod de Pesephone ba iara Muada af da Eadn vabringa deafa, a hoibs Joar wors de Heascharin vo da Untawejd und de Kinigin vo de Dodn.
Bakerinsl

De Bakerinsl (), is a kloane, unbewohnte Insl im Pazifik, de wo zu de Aussngebiet vo da USA gheat. Es is a sognennts "ned inkorporiats Territorium". De Insl is aa zamm mit da Howlandinsel de oanzige Londfläch mit da Zeitzone UTC-12 (International Date Line West, IDLW).
Eadkunde.
Den Insl liegt 3.100 Kilometa sidwestli vo Honolulu, ebba auf hoim Wegb zwischn Hawaii und Australien, nua 21,7 Kilometa neadli vom Äquatoa. De Howlandinsel is 68,3 Kilometa entfeant. De Bakerinsl hod a Fläch vo 1,64 km² und an Umfong vo 4,9 km. Sie is a ghobans Atoll und is vo am Korallnriff umgem. Auf da Insl gibts koa Siasswossaquejn.
Gschicht.
De Insl is 1818 entdeckt und 1857 vo da USA in Besitz gnomma woan.
Vo 1935 bis 1942 woa de Insl kuanzzeitig bewohnt.
Seit 1974 is de Bakerinsl unta Natuaschutz gstejt. Seitdem deaf de Insl nua mit ana Sondagenehmigung betretn wean.
Benediktinaordn

Da Benediktinaordn ("Ordo Sancti Benedicti", Ordnskürzl: OSB) is a kontemplativ ausgrichteta katholischa Ordn, der aaf Benedikt von Nursia zruckgeht. Danebm gibts oba aa Ordn in de anglikanischn und vaeinzlt in de evangelisch-lutherischn Gemeinschaftn, de vo de Benediktinan inspiriat san. Da Benediktinaordn guit ois öitesta Ordn vom westlichn Ordnslebm.
Ois Ordnsregl guit de "Regula Benedicti", de vo Benedikt vo Nursia im 6. Jahrhundat gschriebm worn is.
ARD-alpha

ARD-alpha is a Fernseh-Bildungskanal, der vom Boarischn Rundfunk seit 'm 7. Jenna 1998 betriebm wird. Vaantwortlicha Leita beim Boarischn Rundfunk is da Werner Reuß, der 'n Senda mit aafbaut hod. Da BR is mit ARD-alpha de oanzige ARD-Anstalt, de nebm 'm eignen Drittn Programm no a weiters eignes Fernsehprogramm hod.
'S 24-Stundn-Programm von ARD-alpha besteht aus Eignproduktionen sowia Sendungen von andan ARD-Anstaltn und vom ORF.
Klognfurta Dom

Da Klognfurta Dom oda Dom- und Stodpfarrkirch Hll. Petrus und Paulus, is de Domkirch von da Diözese Gurk und oane von de remisch-katholischn Stodpfarrkirchn von Klognfurt.
De Kirch is ab 1581 ois protestantischs Bethaus erricht und da „Allaheiligstn Dreifoitigkeit“ gweiht worn, und is daher de greßte protestantische Kirch, de in Östareich baut worn is. Im Zuge von da Gegnreformation is sie 1600 gschlossn worn, oba vier Jahre späta de Jesuitn übagebm, de sie de Apostln Petrus und Paulus gweiht und bis zur Ordnsaaflösung 1773 betreut ham. 1787 is de Kirch durch Bischof Franz Xaver von Salm-Reifferscheidt zur Kathedraln vom Bistum Gurk erhobm worn. Nochdem 1960 da Gebaidekomplex, der sie umgebm hod, de „Jesuitnkaserne“, obtrogn worn is, hod de nun freistehnde Westseitn a entsprechnde Fassadn erhoitn.
Pappenham

Pappenham (amtli: Pappenheim) is a Stod im middlfränkischn Landkroas Weißenburg-Gunzenhausen und liagt im Oidmuitoi ebba 70 km sidli vu Niamberg.
Gmoagliedarung.
Pappenham bsteht aus 14 omtlichn Stodtei:
Apollon

Apollon (, lateinisch "Apollo") wor in da griachischn und remischen Mythologie da God vom Licht, vo da Sun, vom Fruajoar, vo da Medizin, vo da Sejbstbeheaschung, vo da Kunst und vo de Bognschitzn. Wia sei Zwillingsschwesta, de Artemis, is a da Sohn vom Zeus und vo da Leto und gheat za de Olympischn Gedda. Dees Orakl z Delphi, s wichtigste Orakl in da Antikn, wor ean gweiht.
Philosophie.
Da Friedrich Nietzsche hod in Gegnsotz vo Apollon und Dionysos ois esthetische Grundprinzipien und wichtige Charaktazig vom Menschn bschriebm.
Indische Rupie

De Indische Rupie is de Wearung vu Indien, Nepal und Bhutan. A Rupie wiad in 100 Paise untateit.
Aktuöie Münzn und Banknotn.
Zua Zeid gibts Münzn im Weart vu:
und Banknoten im Weat vu:
Söiten gibts och 1 und 2 Rupien Scheine.
Hephaistos

Hephaistos (, lateinisch: ) is in da griachischn Mythologie da God vom Feia und vo de Schmied. Ea wead moast ois kloa, schiach und hinkad bschriebm. Ea gheat za de zwejf olympischn Gedda. Sei remisches Pendant is da Vulcanus.
Da Hephaistos is da oanzige Handweaka unta de olympischn Gedda. Ea mocht beispuisweis s Zepter und de Dunnakei fian Zeus, in Wogn vom Helios, in Bogn vo da Artemis und de Pfei fian Eros.
Mythos.
Da Hephaistos is da Suhn vom Zeus und vo da Hera. Mange sogn, dass a duach Jungfraunzeigung (Parthenogenese) vo da Hera gschoffa worn is. Ea is gloa und schiach zua Wejd keman. Deshoib is a vo seina Muada vom Olymp gschleidat worn und is af da Vuikan-Insl Lemnos (ba de Rema am Etna) glandd. Seithea is a lahm. Nacha is a vo de Meearesnymphm Thetis und Eurynome gredd, gsundpflegt und afzogn worn. Do hod a aa de Schmiedekunst gleant.
Scientology

Scientology is a neie pseudoreligiese Bewegung, wo vo de Schriftn vom amerikanischen Schriftsteja L. Ron Hubbard obgleidd is. De Praktikn san vo szientistischn und psychotherapeutischn wiakendn Komponentn prägt, wo spoda no transzendent daweidat worn san. Da Reliogionscharakta und de Methodn vo dera Organisation san in da Effentlichkeit sea umstrittn. Bsondas guit dees fia Deitschland und Frankreich.
CHP

De Cumhuriyet Halk Partisi, kuaz CHP (boarisch "Republikanische Voikspartei") is a politische Partei in da Tiakei. Zua Zeid is d CHP d gressde Oppositionspartei und stejd in Buagamoasta vo Istanbul.
Se is vom Mustafa Kemal Atatürk grindd woarn. Se is demokratisch-soziai und säkular-laizistisch ausgrichdd.
Partei vo da Nationalistischn Bewegung

De Partei vo da Nationalistischn Bwegung (tiakisch: "Milliyetçi Hareket Partisi", Kürzl MHP) is a extrem rechtsgrichtete un nationalistische Partei in da Tiakei.
Es is de zwoatgreßte Oppositionspartei. Se san wöiche de wo gega de Kurdn, Armenier, Griacha, Aleviten und Judn san.
Hermes

Hermes (, aa "Hermeias" , is in da griachischn Mythologie da Schutzgod vom Vakea, vo de Reisendn, de Kaufleit und de Hirtn. Ea is oba aa da God vo de Diab, de Kunsthendla, da Redekunst, da Gymnastik und da Magie. Ois Botschofta vom Zeus duat ea seine Beschliss vakindn. Ois Seejnfiara bringt a de Gstorbanan in an Hades (de Untawejd). Ea gheat za de zwejf grossn Olympischn Gedda. Sei remischs Pendant is da Merkur(ius).
De "Hermeneutik" ois Wissnschoft vom "Eaklean und Vasteh" is noch im Hermes gnennt, wei ea de oft schwaa vastendlichn Botschoftn vom Zeus eaklean und interpretian hod miassn.
Wisconsin

Wisconsin is a Bundesstoot vo da USA. Da Nom Wisconsin kimmt vo da Sproch vo de Miami-Illinois-Indiana fian Wisconsin Fluss. Do hoassts sovui wia „Dea wo rot liegt“ (zwengan rotn Sondstoa om Fluss).
Flächenmassi is Wisconsin mit 169.639 km² ebba doppet so gross wia Bayern. 28.976 km² (17 %) vom Stoot san Wossaflächn und 46 % san Woid. In Wisconsin gibts aa ebba 15.000 Seen, ois Hintalossnschoft vo da Eiszeit. Zweng da Londschoft is Wisconsin bei Touristn sea beliabt.
Franz von Bayern

Da Franz Herzog von Bayern (* 14. Juli 1933 in Minga) is seit 1996 s Obahaupt vom Haus Wittelsbach, da frühern Herrschafamilie vom Kenigreich Bayern. Bis 1996 is er unta'm Nama "Franz Prinz von Bayern" bekannt gwen und nennt si seitdem "Franz Herzog von Bayern" in da Nochfoige, wia si sei Vata aa scho gnannt hod.
Häferl

A Häferl, aa Haferl oda Häfal is a klaana Kochtopf odar a Schoin mit an Hengl.
Häferln wean vua oim zum Dringn vo woame oda haasse Drangln wia Kafää, Gaugau oda Tää vawendt. Mit an Häfal kaun owar aa a klaanara Kochtopf gmaant sein. A gressara Kochtopf warat daun a Häfen, wobei des Wuat obar a "Gfängnis" haassn kau.
Es Schalerl oda Schalal is klaana und flocha wiar a Häferl. A "Tassn" is in Wean dagegn ibahaupt kaa Schalal, sundan a klaans Seaviatablett.
Des Wuat "Häferl" kummt vom Oidhochdeitschn "havan", vüü mea is driwa ned bekaunt.
a intressant.
Zu wem, der wos ollawäu vua Zurn haaß rennt, zu dem sogns in Wean: "Des is a Häferl."
Dionysos

Dionysos () is in da griachischn Mythologie da God vom Wein, vo de Traubm, vo da Fruchtborkeit, vo da Lebmsfreid und vo da Ekstase ("schaug" die Dionysien). Wegn im Leam, wo sei Gfoige mocht, hoasst a aa Bromios ("da Leama") und Bakchos bzw. Bacchus ("da Ruafa"). In da Dichtung wead aa efta ois Lyäus (griachisch: λυαῖος), da Sorgnbrecha gnennt.
Albrecht von Bayern (1905–1996)

Albrecht Herzog von Bayern (* 3. Mai 1905 in Minga; † 8. Juli 1996 aaf Schloss Berg) is a Sohn vom Kronprinzn Rupprecht von Bayern und seina easchtn Frau Herzogin Marie Gabriele in Bayern gwen, s oanzige übalebnde Kind von dera Ehe. Sei Adlstitl hod bis 1918 "Erbprinz Albrecht Luitpold Ferdinand Michael, Herzog von Bayern, Franken und Schwaben, Pfalzgraf bei Rhein" ghoaßn. Er is da Enkl vom letztn Kenig von Bayern gwen, Ludwig III., der 1918 abgsetzt worn is. Von 1919 bis 1955 is da Albrecht weitahin ois "Erbprinz von Bayern" bekannt gwen, danoch hod er si "Herzog von Bayern" gnannt.
Aljaksandr Lukaschenka

Aljaksandr Ryhorawitsch Lukaschenka (in da russischen Variantn: Alexander Lukaschenko; * 30. August 1954 in Kopys, Weißrussland) is seit 1994 da President vo Weißrussland. Ea wiad efta ois da letzde Diktator vo Eiropa gnennt. Außenpolidisch is a recht an Russland oglahnt. Unta andam hod da Boris Jelzin und da Lukaschenko de "Russisch-Weißrussische Union" grindat. Nem Russland pflegt a Beziahunga zu Nordkorea, Katar, Iran, Kuba, China, Sudan und Venezuela
Herakles

Da Herakles oda Herkules (): „"Dea, wo si an da Hera Ruhm eaworbm hod"“, ) is a oidgriachischa Hejd, wo in Olymp afgnomma und zan God worn is. Ea is da Heil- und Oraklgod, da Beschiama vo de Sportsteddn und vo de Paleste. Ea wor a Schitzling vo da Athene. Wiar a God worn is, hod a de Hebe zua Frau griagt.
Da Herakles wor da Sohn vom Zeus und vo da Alkmene und unhoamle stoark. S Fej vom Nemëischen Lewen, de Kein, da Bogn und da Kecha worn seine Attribute.
Herakles der Neugeborne | Die Erziehung des Herakles | Herakles am Scheidewege | Des Herakles erste Taten | Herakles im Gigantenkampfe | Herakles und Eurystheus | Herakles und Eurytos | Herakles bei Admetos | Herakles im Dienste der Omphale | Die späteren Heldentaten des Herakles | Herakles und Deïanira | Herakles und Nessos | Herakles, Iole und Deïanira. Sein Ende
Noadkorea

Noadkorea, Nordkorea (amtli: Chosŏn Minjujuŭi Inmin Konghwaguk, Demokratische Volksrepublik Korea) is a Stoot in Ostasien. Es guit soitm Tod vu Enver Hoxha ois letzdes stalinistische Regime. Noadkorea wiad diktatorisch regiat und is wejdweid des restriktivste politische System vo da Gengwart. S grenzt an Kina, Südkorea und Russland. Nem Noadkorea liegt des Gejbe Meear und des Japanische Meear. Nachm Zwoatn Wejdkriag is da Sidn vu de USA bsetzt worn und da Noadn vu da Sowjetunion.
Lee Myung-bak

Lee Myung-bak (* 19. Dezember 1941 in Ōsaka, Präfektur Ōsaka, Japan) is a sidkoreanischa Polidika. Ea war vun 25. Feba 2008 bis zum 24. Feba 2013 Präsidend vu Südkorea und davor Birgermeister vu Seoul. Ea is Mitglied da konservativen Saenuri-Partei und hot Präsidendschaftswoi am 19. Dezember 2007 gwuna.
Ea hot de Bziehungen zu Japan und USA pflegt.
NGC 34

NGC 34 is ana Galaxie im Sternbuid Cetus mit ana Entfeanung vo uma 240 Million Lichtjoa vo de Eadn. NGC 34 befindet si am Ende von der Verschmelzung vo zwoa Galaxien.
Des Objekt is im Joa 1886 vom Frank Muller entdeckt worn. Am 21. November 1886 is vom Lewis A. Swift da gleiche Galaxie beobachtet worn; wei zeascht net gmerkt worn is, dass es des gleiche Objekt woa, gibts heut zwoa Nummern fia si: "NGC 17" und "NGC 34".
Rupprecht von Bayern

Da Rupprecht von Bayern (* 18. Mai 1869 in Minga; † 2. August 1955 in Schloss Leutstetten bei Starnberg) is da letzte boarische Kronprinz und Heerführa in da boarischn Armee im Easchta Wödkriag gwen. Er is da Sohn von Ludwig III. gwen, 'm letztn Kenig von Bayern, und Maria Theresia Erzherzogin von Östareich-Este, Nichte von Franz V., Herzog von Modena.
Sei voiständiga Titl is bis 1918 "Seine Königliche Hoheit Rupprecht Maria Luitpold Ferdinand Kronprinz von Bayern, Herzog von Bayern, Franken und in Schwaben, Pfalzgraf bei Rhein" gwen.
Hekate

Hekate () is in da griachischen Mythologie de Geddin vo da Zaubarei, vom Spuk, vo da Doudnbeschwerung, vo de Wegkreizunga, de Schwejn und Ibageng, vo da Vawandlung und de Wochtarin vom Zuagang zua Untawejd. Se is de Vamittlarin zwischn de Wejdn und wead oft dreifoite dorgstejt (vgl. Wegkreizunga).
De Hekate wor uaspringle z Kloaasien dahoam und wor do a oide vorpatriachale Ead- und Sunnageddin, a Magna Mater. Im 7. oda 8. Jh. v. Kr. is se in de griachische Religion afgnomma wor und hod do a geringare Roin gspuit. Se is do meara gfiacht ois vaeat worn und wor vor oim de Geddin vo de Hexn und Zaubara.
Kristndum und Neiheidndum.
Im middloitalichn Kristndum is de Hekate demonisiat worn und zan Inbegriff vo da dunklan Magie worn. Im Neiheidndum (Neopaganismus) wead ia Kult heit wiedabelebt und se wead ois Geddin vo da Weisheit und Vawandlung vor oim vo neien Hexn vaeat.
Kerberos

Kerberos (griach. Κέρβερος, latinisiat Cerberus, boar. aa Zerbarus – „Demon vo da Gruabm“) in da griachischen Mythologie da Hejnhund und da bluadrinstige Torwochta vo da Untawejd. Sei Afgob is, z schaugn, dass neamt ausm Hades aussakimpt, fian Einloss is a ned zuastendi. Wen oana davoschleicha wui, beisst a eam und zaht eam unta Hejnquoin zruck in de Untawejd.
Da Kerberos is uaspringle nua mit oan Schedl dorgstejt worn, spoda san draus drei bis fuffzge worn. Ea hod an Schlangaschwanz ghobt und Schlangaschedl afn Ruckn trogn.
In seina zwejftn Afgob hod da Herakles in Kerberos lebendi vorn Eurystheus bringa miassn. Dazua hod a eam in an Ringkampf besiegt und nacha wieda zruck in an Hades brocht.
Redewendung.
Zerbarus is za am Synonym fia an besn, bissign Wochta worn. Ironisch wead des aa fia Sekreterina („Vorzimmadracha“) vawendd, de wo neamd ned zan Chef lossa woin.
Ekken-Balt

Ditzan gaschrift ist khent gaschreibet naach dar gaboone vom-me Luca Panieri
Ekken-Balt (inz gaprècht dar Prussien "Bergwald") ist dar zimbar naamo vor de seita ba ist ganaamet "Bosco del Dosso" in bèllosch. Ar vennat-sich im-me komaune von Sleeghe obar-me flìmme Èschen-Pach ("Assa") schüschen me Perghe Fariin ("Monte Verena") und me Untar-Ekke ("Dosso di Sotto"). Am-me soome vom-me Ekken-Balle ist z Biisen-Taal ("Val d'Anime"), z Rèmaloch-Taal, z Platten-Tal ("Val d. Laste"), z Raut-Taal ("Val Rotta"), z Èschen-Taal ("Val d'Assa") und dar büffel vom-me Untar-Ekke. Im-me Ekken-Balle untar-me büffel me Untar-Ekke ist z Tòoten-Eben-Taal ("Vaio di Pian del Morto"), disar ist òandar dar mintzighen öörtar au in de bèlt ba vènnan-sich de güllan ekkelsturtzen.
Virginia

 
Virginia (amtli: Commonwealth of Virginia) is a Bundesstoot vo da USA on da sidlichn Atlantikgstod. 1788 woa Virginia da zehnte Stoot, dea wo de Vafossung vo da USA ratifiziat hod. Im amerikanischn Biagakriag hom si de noadwestlichn Beziak obgspoitn. Do draus is nacha da Bundesstoot West Virginia woan. De Haptstod vo Virginia is Richmond.
Da Beinom vo Virginia is: „Old Dominion“ („Oids Heaschoftsgebiet“). Dazua kimmt no da Spitznom „Mother of the Presidents“ ("Muada vo de Presidentn), wei 8 Presidentn ausm Bundesstoot keman.